ⴱⵍⵓⵜⵓ

ⴱⵍⵓⵜⵓ ⵉⴳⴰ ⵢⴰⵏ ⴰⵜⵔⵉ ⴳ ⵓⵙⵓⴷⵙ ⵏⵏⵖ ⵏ ⵜⴼⵓⴽⵜ ⵢⴰⴳⵓⴳ ⵅⴼ ⵜⴰⴼⵓⴽⵜ ⵖⴰⵏ ⴰⴼ ⵉⴳⴳⵓⵜ ⴳⵉⵙ ⵓⵚⵎⵎⵉⴹ. ⵉⴳⴰ ⵡⵉⵙⵙ ⵜⵥⴰ ⵏ ⵓⵎⴰⵜⵜⴰⵢ ⴰⵎⵇⵇⵔⴰⵏ ⵉⵜⵜⵏⵏⵓⵏⴹⵏ ⵉ ⵜⴰⴼⵓⴽⵜ. ⵏⵜⵜⴰ ⴰⵢⴷ ⵉⴳⴰⵏ ⴰⵎⴰⵜⵜⴰⵢ ⴰⵎⵇⵇⵔⴰⵏ ⴰⵡⴰⵔⵏ ⵉ ⵏⵉⴱⵜⵓⵏ, ⵎⴰⵛⴰ ⵉⵎⵥⵉⵢ ⵅⴼ ⵉⵔⵉⵙ. ⴰⵎ ⵉⵎⴰⵜⵜⴰⵢⵏ ⵢⴰⴹⵏⵉⵏ ⴳ ⵓⴱⵓⴳⵍⵓ ⵏ ⴽⴰⵢⴱⵔ, ⵉⵜⵜⵡⴰⵙⴽⴰⵔ ⴱⵍⵓⵜⵓ ⵙⴳ ⵓⴳⵔⵉⵙ ⴷ ⵉⵣⵔⴰⵏ. ⵜⴰⵢⵙⵉ ⵏⵏⵙ ⵜⴳⴰ ⵡⵉⵙⵙ ⵚⴹⵉⵚ ⵏ ⵜⵢⵙⵉ ⵏ ⵡⴰⵢⵢⵓⵔ, ⴷ ⵡⵉⵙⵙ ⴽⵕⴰⴹ ⵏ ⵓⵎⴽⴽⵓⵣ ⵏⵏⵙ.

ⴰⵎⵓⴷⴷⵓ ⵏ ⴱⵍⵓⵜⵓ ⵉⴼⵔⴰⵢ, ⵉⵜⵜⴰⵡⵢ ⵙⴳ 30 ⴰⵔ 49 ⵏ ⵜⵡⵓⵔⵉ ⵜⴰⵏⴳⴰⵡⵜ (4.4 - 4.7 ⵎⵍⵢⴰⵔ ⵏ ⴽⵍⵎ) ⵅⴼ ⵜⴰⴼⵓⴽⵜ. ⵜⵉⴼⴰⵡⵜ ⵏ ⵜⴰⴼⵓⴽⵜ ⵜⵜⴰⵡⵢ 5.5 ⵏ ⵜⵙⵔⴰⴳⵉⵏ ⴰⴼⴰⴷ ⴰⴷ ⵜⴰⵡⴹ ⵖⵔ ⴱⵍⵓⵜⵓhttps://arabic.rt.com/space/1619372-%D8%A8%D9%84%D9%88%D8%AA%D9%88-%D9%83%D9%88%D8%A7%D9%83%D8%A8-%D9%86%D8%B8%D8%A7%D9%85%D9%86%D8%A7-%D8%A7%D9%84%D8%B4%D9%85%D8%B3%D9%8A-%D8%AA%D8%B5%D9%86%D9%8A%D9%81%D9%87-%D9%84%D9%84%D8%AC%D8%AF%D9%84/.

ⵜⴰⵣⴷⴰⵢⵜ ⵏ ⵓⴳⴷⵣ ⵏ ⴱⵍⵓⵜⵓ ⵜⴳⴰ 0.658 ⵎ/ⵜⵙ². ⵎⴽ ⵉⵍⵍⴰ ⵓⵣⵏ ⵏⵏⴽ ⴳ ⵡⴰⴽⴰⵍ 700 ⵏⵢⵓⵜⵏ, ⴰⴷ ⵢⵉⵍⵉ ⵖⵔ 40 ⵏⵢⵓⵜⵏ ⴳ ⴱⵍⵓⵜⵓ. ⵉⵎⵥⵉⵢ ⵓⵎⴽⵏⴰ ⵏⵏⵙ ⵅⴼ ⵙⴰ ⵏ ⵉⵢⵢⵓⵔⵏ ⴳ ⵓⵎⵓⵙⵙⵓ ⴰⵏⴰⴼⵓⴽ.

ⴰⵔⵖⵉ ⵏⵏⵙ ⵜⴳⴰ -234 ⵏ ⵜⵙⴽⴽⴰⵜ ⵜⵉⵎⴰⵡⵉⵏ, ⵉⵜⵜⵡⴰⵙⴽⴰⵔ ⵓⵥⵓ ⵏⵏⵙ ⵙⴳ ⵉⴳⴰⵣⵏ ⵏ ⵎⵉⵜⴰⵏ ⴷ ⵏⵉⵜⵔⵓⵊⵉⵏ.
ⵜⵉⵡⵍⴰⴼⵉⵏ
 ⴱⵍⵓⵜⵓ ⵖⵓⵔⵙ ⵢⴰⵏ ⵓⵣⴰⵣⵓ ⵉⵏⴰⵃⵢⴰⵏ ⵅⴼ ⴰⵜⵔⴰⵏ ⵢⴰⴹⵏⵉⵏ: 
ⴰⴳⴳⵓⴳ ⵏⵏⵙ ⵅⴼ ⴰⵜⵔⴰⵏ ⵢⴰⴹⵏⵉⵏ
ⵜⴰⴳⴳⵓⴳⵜ ⴱⵍⵓⵜⵓ ⵅⴼ ⵜⴰⴼⵓⴽⵜ: ⵜⴳⴰ ⵜⴰⴳⴳⵓⴳⵜ ⵏⵏⵙ ⵜⴰⵏⴰⵎⵎⴰⵙⵜ 39.5 ⵏ ⵜⵡⵓⵔⵉ ⵜⴰⵏⴳⴰⵡⵜ, ⵏⵖ ⵣⵉⴽ 5.9 ⵎⵍⵢⴰⵔ ⵏ ⴽⵉⵍⵓⵎⵉⵜⵔ. ⵎⴰⵛⴰ ⴰⵎⵓⴷⴷⵓ ⵏⵏⵙ ⵉⴼⵔⴰⵢ, ⵜⴳⴰ ⵜⴰⴳⴳⵓⴳⵜ ⵏⵏⵙ ⵣⴳ 30 ⴰⵔ 49 ⵏ ⵜⵡⵓⵔⵉ ⵜⴰⵏⴳⴰⵡⵜ (4.4 - 7.4 ⵎⵍⵢⴰⵔ ⵏ ⴽⵉⵍⵓⵎⵉⵜⵔ).

ⵜⴰⴳⴳⵓⴳⵜ ⴱⵍⵓⵜⵓ ⵅⴼ ⵡⴰⴽⴰⵍ: ⵜⵎⵢⴰⵜⵜⴰⵢ ⵜⴰⴳⴳⵓⴳⵜ ⵏⵏⵙ ⵍⵍⵉⴳ ⵉⵜⵜⴰⵎⵓⴷⴷⵓ ⵡⴰⴽⴰⵍ ⴷ ⴱⵍⵓⵜⵓ ⴳ ⵉⵎⵓⴷⴷⵓⵜⵏ ⵏⵙⵏ. ⵜⴰⴳⴳⵓⴳⵜ ⵜⴰⵏⴰⵎⵎⴰⵙⵜ ⵜⴳⴰ ⵣⵉⴽ 5.8 ⵎⵍⵢⴰⵔ ⵏ ⴽⵉⵍⵓⵎⵉⵜⵔ, ⵎⴰⵛⴰ ⵜⵣⵎⵔ ⴰⴷ ⵜⵏⴷⵓ ⵙⴳ 4.3 ⴰⵔ 7.5 ⵎⵍⵢⴰⵔ ⵏ ⴽⵉⵍⵓⵎⵉⵜⵔ.

ⵜⴰⴳⴳⵓⴳⵜ ⴱⵍⵓⵜⵓ ⵅⴼ ⵏⵉⴱⵜⵓⵏ: ⵜⵎⵢⴰⵜⵜⴰⵢ ⵙ ⵡⴰⵜⵜⴰⵙ ⵍⵍⵉⴳ ⵉⵜⵜⴰⵎⵓⴷⴷⵓ ⴱⵍⵓⵜⵓ ⴷ ⵏⵉⴱⵜⵓⵏ. ⵜⵍⵍⴰ ⵢⴰⵜ ⵜⵣⵉ ⵏⵏⴰ ⴳ ⵉⵜⵜⵉⵍⵉ ⴱⵍⵓⵜⵓ ⵓⴳⴰⵔ ⵢⴰⵣⵣⵍ ⵉ ⵜⴰⴼⵓⴽⵜ ⵅⴼ ⵏⵉⴱⵜⵓⵏ, ⵢⵉⵍⵉ ⵓⴳⵔⴰⵇ ⵏⵙⵏ ⵣⵉⴽ 2.5 ⵎⵍⵢⴰⵔ ⵏ ⴽⵉⵍⵓⵎⵉⵜⵔ ⴳ ⵓⵎⴰⵜⴰ.

ⵜⴰⴳⴳⵓⴳⵉⵏ ⵅⴼ ⵉⵜⵔⴰⵏ ⵢⴰⴹⵏⵉⵏ:
ⵎⵉⵔⴽⵓⵔⵢ: ⵣⵉⴽ 5.7 ⵎⵍⵢⴰⵔ ⵏ ⴽⵉⵍⵓⵎⵉⵜⵔ
 ⴼⵉⵏⵓⵙ: ⵣⵉⴽ 5.3 ⵎⵍⵢⴰⵔ ⵏ ⴽⵉⵍⵓⵎⵉⵜⵔ
 ⵎⴰⵔⵙ: ⵣⵉⴽ 4.9 ⵎⵍⵢⴰⵔ ⵏ ⴽⵉⵍⵓⵎⵉⵜⵔ
 ⵊⵓⴱⵉⵜⵉⵔ: ⵣⵉⴽ 4.3 ⵎⵍⵢⴰⵔ ⵏ ⴽⵉⵍⵓⵎⵉⵜⵔ
 ⵙⴰⵜⵓⵔⵏ: ⵣⵉⴽ 4.3 ⵎⵍⵢⴰⵔ ⵏ ⴽⵉⵍⵓⵎⵉⵜⵔ
 ⵓⵔⴰⵏⵓⵙ: ⵣⵉⴽ 2.9 ⵎⵍⵢⴰⵔ ⵏ ⴽⵉⵍⵓⵎⵉⵜⵔ

ⵉⵙⵙⴽⵜⴰⵢ-ⴷ ⵉⵙ ⵜⵎⵢⴰⵜⵜⴰⵢⵏⵜ ⵜⴰⴳⴳⵓⴳⵉⵏ-ⴰⴷ ⵙ ⵢⵉⵏⵏⵉ ⵜⵜⴰⵎⵓⴷⴷⵓⵏ ⵉⵜⵔⴰⵏ, ⵎⴰⵛⴰ ⵜⵉⵏⴰ ⴰⵢⴷ ⵉⴳⴰⵏ ⵜⴰⴳⴳⵓⴳⵉⵏ ⵜⵉⵏⴰⵎⵎⴰⵙⵉⵏ.

ⵥⵕ ⵓⴳⴳⴰⵔ
 ⴰⴽⴰⵍ
 ⵏⵉⴱⵜⵓⵏ
ⵉⵙⴰⵖⵓⵍⵏ